**Valné zhromaždenie**

**Záznam zo VII. valného zhromaždenia SZ RTVŠ**

          Siedme  valné zhromaždenie SZ RTVŠ sa uskutočnilo v zmysle stanov a zásad práce SZ RTVŠ dňa 17. októbra 2009 na FTVŠ UK v Bratislave.         Kľúč počtu delegátov bol stanovený podľa počtu odborov a klubov v konkrétnych regiónoch a ich aktívnej činnosti. Na VII. valné zhromaždenie SZ RTVŠ bolo pozvaných 33 delegátov a hostia. Na základe kontroly prezenčných listín mandátová komisia konštatovala, že  valného zhromaždenia sa zúčastnilo 19 delegátov, čo predstavuje 57,6%-nú účasť a valné zhromaždenie bolo uznášania schopné. Z pozvaných hostí bol prítomný p. Holko predseda AŠPV SR.

Delegátom zasadnutia boli poskytnuté písomné materiály : rokovací a volebný poriadok, správa výboru od VI. VZ, prehľad podujatí v rokoch 2006 – 2009, prehľad členskej základne, prehľad účasti na vzdelávacích akciách v rokoch 2006-2009, výsledky hospodárenia za roky 2006-2008, perspektívy rozvoja SZ RTVŠ, hlavné úlohy zväzu po VII. valnom zhromaždení na roky 2010-2012, návrh kandidátky do Výboru SZ RTVŠ a kontrolnej komisie. Zasadnutie viedol sekretár zväzu Mgr. J. Reháček. Program rokovania sa riadil schváleným programom. Správu výboru SZ RTVŠ o činnosti od VI. valného zhromaždenia, ktorou boli doplnené predložené písomné materiály   predniesol predseda SZ RTVŠ PhDr. F. Diana. Zaoberal sa v nej predovšetkým udalosťami, ktoré v uplynulom období výrazne ovplyvnili činnosť nielen zväzu ale celého hnutia športu pre všetkých (zrušenie regionálnych štruktúr, zmeny vo financovaní športu, nový jednotný vzdelávací systém odborníkov v športe...).  Správu kontrolnej komisie,  predniesol  predseda KK M. Gorel. Konštatoval v nej splnenie uznesení  VI. valného zhromaždenia a Rady SZ RTVŠ,  čerpanie finančných prostriedkov v zmysle smerníc MŠ SR a zmluvy o poskytnutí dotácie zo štátneho rozpočtu ako i dodržiavanie platných hospodárskych smerníc v účtovníctve zväzu. V diskusii vystúpili : pp. Labudová,Gályová, Kernová, Lukáčová, Ďurišinová, Masaryková, Englišová, Oravcová, Kovalčíková,  Holko.

**Perspektívy  rozvoja   SZ   RTVŠ**

1. Súčasný stav v SZ RTVŠ je charakterizovaný:

* nedocenením  významu ŠPV v štátnych orgánoch
* poddimenzovaným zdrojom financií
* poklesom odborov a klubov a tým aj členskej základne
* rozpad regionálnych štruktúr ŠPV
* kríza funkcionárskeho aktívu na všetkých úrovniach
* konkurencia mimošportových subjektov
* problémy aplikácie zákona o športe a vzdelávaní  športových odborníkov

1. Sú oblasti, ktoré sú mimo dosahu nášho snaženia a ovplyvnenia. Preto navrhujem  zamerať sa na tie, ktoré sú ovplyvniteľné a môžeme ich       ovplyvňovať.

2.1.  FINANCIE

* sú limitujúce pre našu činnosť, pretože pre sponzorov je ŠPV stále nezaujímavý
* zamerať sa na kvalitu pripravovaných a predkladaných projektov
* prehodnotiť výšku poplatkov za školenia semináre, licencie, metodické materiály
* zvýšiť obsadenosť účelového zariadenia

     2.2.  ČLENSKÁ  ZÁKLADŇA

* zamerať sa na utlmenie poklesu  členskej základne
* osloviť stagnujúce odbory a kluby
* zlepšiť spoluprácu odborov a klubov so školami, samosprávou, inými občianskymi združeniami
* udržiavať stálu komunikáciu SZ RTVŠ s odbormi a klubmi.

     2.3.  PROGRAM ZVÄZU

* prehodnotiť progresívnosť obsahu programu a postupne zavádzať nové módne formy
* navrhovať nové podujatia a súťaže pre deti, mládež a zdravotne oslabených

     2.4.   PRÍPRAVA   ODBORNÍKOV

* po získaní akreditácie prehodnotiť systém prípravy školení, seminárov, udeľovanie licenci
* osloviť vytipovaných mladých odborníkov  pre dobrovoľnú prácu zväzu

     2.5.  OBLASŤ  ŠPORTOVEJ   DIPLOMACIE

* spolupracovať s NŠC, FTVŠ UK, FHV  UMB, FŠ PU  a ďalšími subjektami, pripravujúcimi  športových odborníkov.
* zahraničnú spolupráca a členstvo  v medzinárodných organizáciách bude  limitované objemom disponibilných finančných zdrojov
* hľadať kontakty a spolupracovať v SR s každým subjektom, s ktorým spolupráca môže byť pre súčasnosť a budúcnosť zväzu prospešná.

**H L A V N É    Ú L O H Y**

**SZ  RTVŠ  po VII. valnom zhromaždení na r. 2010 – 2012**

1. SZ RTVŠ  bude naďalej samostatným subjektom s celoslovenskou pôsobnosťou ako integrálna súčasť ŠPV  na Slovensku.
2. Vzhľadom na zánik a nefunkčnosť regionálnych štruktúr ŠPV , spoluprácu so základnými článkami zväzu realizovať elektronickými prostriedkami, telefonicky a formou  SPRAVODAJA  SZ  RTVŠ.
3. K zastaveniu poklesu a udržaniu počtu  základných článkov zväzu členskej  základne bude  potrebné: vyzvať stagnujúce odbory a kluby zaviesť inštitút registrovaných odborov a klubov s možnosťou plnohodnotného členstva viac pozornosti venovať spolupráci odborov a klubov so ZŠ a SŠ a využívaniu vzdelávacích poukazov pre aktivity zväzu.
4. Finančné prostriedky pre činnosť  SZ  RTVŠ budú tvoriť:  a) príspevok na činnosť zo štátnych prostriedkov, b) registračné poplatky odborov a klubov c) účastnícke poplatky pri vzdelávacích podujatiach d) poplatky za vydané licencie e) predaj metodických materiálov f) prenájom účelového zariadenia.
5. Orgány zväzu budú zasadať podľa potreby s dôrazom na šetrenie finančnými prostriedkami.
6. Urobiť všetky potrebné opatrenia pre získanie akreditácie MŠ SR pre   vzdelávanie cvičiteľov a udeľovanie licencie v spolupráci s FTVŠ UK a ostatnými subjektami pripravujúcimi  cvičiteľov ŠPV.
7. Ťažiskom realizácie programu zväzu  bude aktívna a koordinačná  činnosť PMR zameraná na:  a) prípravu a realizáciu školení b) seminárov c) vydávanie metodických materiálov d) organizovanie  tradičných i nových súťaží a podujatí
8. Podľa potreby vydávať SPRAVODAJ  SZ  RTVŠ s aktuálnymi a dôležitými informáciami pre činnosť odborov a klubov.
9. Do štruktúr Výboru SZ RTVŠ a PMR hľadať a zapracovávať perspektívnych odborne  pripravených funkcionárov, ochotných pracovať pre prospech zväzu.
10. Pre MŠ SR pripravovať a predkladať obsahom a cieľovou skupinou  zaujímavé projekty  zosúladené s programom zväzu a spoločenskej potreby.
11. Spoluprácu s NŠC, fakultami univerzít pripravujúcich športových pedagógov pokladať za prioritnú úlohu. Zmluvy o spolupráci podľa potreby obnovovať.
12. Pri prieniku obsahu nášho programu  s programom iných zväzov  hľadať formu spolupráce a účelovej integrácie na vyžadujúce obdobie.
13. Hľadať finančné prostriedky  na medzinárodnú spoluprácu a členstvo v medzinárodných organizáciách ŠPV.
14. Usilovať o zachovanie miesta plateného sekretára SZ RTVŠ a jeho adekvátne oceňovanie.